
PLA alapú nanokompozit nyomtatóanyag nyomtatási technológiájának optimalizálása

A PLA az egyik legígéretesebb biopolimer, aminek jó esélye van a jövőben leváltani a hagyományos műanyagokat. A PLA-nak azonban vannak hátrányai is. Az egyik a ridegség, amit termoplasztikus elasztomer hozzáadásával javítani lehet. Egy másik aktívan kutatott terület a nanokompozitok, ugyanis kis százalék nanoanyag bekeverésével nagymértékű tulajdonságváltozást lehet létrehozni. Korábbi kutatásokból kiderült, hogy PLA-hoz 1% SEBS (sztirol-etilén-butilén-sztirol) és 0,06-0,1% CNT (szén nanocső) hozzáadásával alakemlékező nyomtatóanyagot lehet létrehozni. Jelen kutatás célja, hogy a technológiai paramétereket megpróbáljuk optimalizálni. Vagyis ráhangolni az adott nyomtatóanyagra. Ezt úgy érjük el, hogy változtatjuk a nyomtatási hőmérsékletet. Ugyanis a feldolgozási sebességen kívül még ennek a paraméternek van a legnagyobb befolyásoló hatása a mechanikai tulajdonságokra. Ezekkel a beállításokkal szakító, hajlító, és ütő próbatestek lettek kinyomatva, majd megvizsgálva.
A dolgozat bemutatja a főbb 3D nyomtatási technológiákat, összehasonítva a főbb jellemzőket. Képet ad a felhasznált anyagokról, és a szálgyártás technológiájáról. Ismerteti a mechanikai vizsgálatok elvét, a mérési eredményeket, összehasonlítva a két összetétel szilárdsági jellemzőit. Végül ajánlást ad adott karbon nanocső tartalom mellett az ideális feldolgozási hőmérsékletre, adott igénybevétel esetén.



